**Zmluva o nájme telocvične**

Uzatvorená podľa § 663 Občianskeho zákonníka č.40/1964 Zb., zák.č. 116/1990 Zb. o nájme a podnájme nebytových priestorov, v súlade s ustanovením zákona č.446/2001 Z.z. o majetku VÚC, v znení neskorších predpisov, Zásadami hospodárenia a nakladania s majetkom ŽSK v znení dodatkov č. 1-6.

**Článok I**

 **Zmluvné strany**

Prenajímateľ: Žilinský samosprávny kraj – v správe Strednej odbornej

 školy drevárskej a stavebnej

###  023 02 Krásno nad Kysucou 1642

 v zastúpení: PaedDr. Ján Palko, riaditeľ

 IČO: 00891835

 Bankové spojenie: Štátna pokladnica

 Č. ú.: SK8781800000007000486284

/ďalej len prenajímateľ/ na strane jednej

 a

Nájomca:

/ ďalej len nájomca/ na strane druhej

uzatvorili zmluvu o nájme nehnuteľného majetku za nasledovných podmienok.

  **Článok II**

 **Predmet zmluvy a účel prenájmu**

1. Prenajímateľ ponecháva nájomcovi do užívania nehnuteľný majetok – telocvičňu o celkovej podlahovej ploche 495 m2 / športové náradie, spoločné priestory, chodby, schodištia, sociálne zariadenia, šatňu, sprchy/, nachádzajúce sa v priestoroch Strednej odbornej školy drevárskej a stavebnej v Krásne nad Kysucou.

2. Telocvičňa sa prenajíma za účelom vykonávania športovej činnosti – loptové hry, tenis

 a rôzne cvičenia

 **Čl.III**

 **Doba nájmu**

1. Zmluva sa uzatvára na dobu určitú od 6.10.2023 do 30.6.2024 a vo vymedzenom čase a to:

 Piatok 17.00 – 18.30 hod.

  **Článok IV**

 **Platobné podmienky**

1. Výška nájomného je určená na

 Nájomné 6,-- €

 Energie 4,--€

 Spolu 10,-- €

 so sprchou s  teplou vodou.

1. Nájomca uhradí prenajímateľovi nájomné podľa počtu hodín prenajatého

 priestoru / vo vymedzenom čase/ podľa zmluvy.Nájomca uhradí nájomné na základe mesačnej faktúry prenajímateľa vždy do 15 dní po ukončení príslušného mesiaca na účet

 prenajímateľa č SK8781800000007000486284

 **Článok V**

 **Práva a povinnosti zmluvných strán**

1. Prenajímateľ odovzdá priestor nájomcovi pred začatím športovej činnosti pracovníčkou

 SOŠ drevárskej a stavebnej /správkyňa/. Po skončení športovej činnosti vo vymedzenom čase nájomca odovzdá priestor zamestnancovi školy, ktorý mu ho odovzdal.

2. Nájomca je povinný zabezpečiť riadnu ochranu prenajatého objektu pred poškodením,

 zaväzuje sa, že bude dodržiavať interný poriadok školy, dodržiavať bezpečnostné

 hygienické a protipožiarne opatrenia. V celom objekte školy je zakázané fajčiť.

3.Nájomca je povinný si v plnom rozsahu zabezpečiť plnenie povinností vyplývajúcich z platných predpisov na úseku BOZP , ochrany pred požiarmi a protiepidemiologickými opatreniami..

4.Nájomca bol poučený s platnými predpismi a zásadami BOZP a a protiepidemiologickými opatreniami.. Nájomca zabezpečí, aby s týmito zásadami boli oboznámené všetky osoby, ktoré budú priestory telocvične využívať.

5. V prípade poškodenia, znehodnotenia prenajatého priestoru, vrátane športového náradia

 a ostatného zariadenia prenajímateľa bude požadovať finančnú náhradu v nadobúda -

 nej cene poškodeného zariadenia, resp. cenu opravy poškodeného zariadenia.

6.Nájomca sa zaväzuje užívať priestory telocvične riadne a v súlade s účelom dohodnutým v článku III. ods. a článku II. ods.2.

7. Nájomca zodpovedá za činnosť v objekte vrátane zodpovednosti za konanie ľudí, ktorým

 služby v objekte poskytuje, činnosť vykonáva na vlastné riziko /vznik úrazu a pod./.

8. Nájomca sa zaväzuje, že všetky osoby, ktoré budú užívať telocvičňu budú mať sálové

 obutie s bielou podrážkou a budú používať lopty určené na sálové hry.

9. Nájomca je povinný umožniť prenajímateľovi prístup do prenajatého priestoru za účelom kontroly prenajatého priestoru.

**Článok VI**

 **Záverečné ustanovenia**

1. Prenajímateľ a nájomca sú oprávnení vypovedať zmluvu písomne bez udania dôvodu.

 Výpovedná doba je jeden mesiac a začne plynúť od prvého dňa nasledujúceho mesiaca

 po doručení výpovede.

2. Pri porušení podmienok zmluvy zo strany nájomcu je dôvod okamžitého zrušenia zmluvy

 prenajímateľom.

3. Akékoľvek zmeny v tejto zmluve je možné vykonať iba písomne po dohode oboch zmluvných strán.

4.Vzťahy neupravené touto zmluvou sa riadia príslušnými ustanoveniami Občianskeho zákonníka.

5. V súlade s ustanovením Zásad hospodárenia a nakladania s majetkom ŽSK čl.21,bod 1, písm A, bod 1.1 písm c, môže byť táto zmluva uzatvorená aj bez súhlasu predsedu ŽSK.

6. Zmluva sa vyhotovuje v troch výtlačkoch, z ktorých jedno vyhotovenie si ponechá

 prenajímateľ, jedno vyhotovenie obdrží nájomca a jedno ŽSK.

7. Na znak súhlasu s obsahom zmluvy bola táto zmluva po prečítaní zmluvnými stranami schválená a podpísaná.

 8. Táto zmluva nadobúda platnosť dňom jej podpisu všetkými zmluvnými stranami a účinnosť prvým, nasledujúcim dňom po jeho zverejnení v Centrálnom registri zmlúv, ktorý vedie Úrad vlády Slovenskej republiky v elektronickej podobe.

V Krásne nad Kysucou 29.9.2023

Prenajímateľ: za SOŠDaS Nájomca:

PaedDr.Palko Ján